Familienuus 386 - Oostelike Sinode van die NG Kerk
Goeiedag. Ek vertrou dat dit met jou voorspoedig gaan. Ons het van 'n paar kollegas gehoor wat onder die virus deurgeloop het – ons is dankbaar dat dit nou weer beter gaan. Een van hulle het opgemerk dat "om te kan asemhaal, is nie vanselfsprekend nie…"
Kom ons koester elke asemteug, ons ontvang die geskenk van 'n nuwe dag, ons benut elke geleentheid om 'n verskil te maak – en ons verheerlik daardeur die Skepper wat die lewensasem in ons ingeblaas het.
Ds Landi Botha van Rietfontein-Suid is beroep na Lyttelton.
Quintus Smit – wat as Polisiekapelaan gedien het – is op 31 Augustus oorlede. Hy het reeds in 2003 geëmeriteer weens swak gesondheid. In daardie stadim was hy aan Silvertonkruin gekoppel. Ons meelewing met Christa en hulle gesin.
ALGEMENE SINODE Sê OOR KORRUPSIE
Die Algemene Sinode het 'n verklaring uitgereik waarin daar sterk optrede gevra word om die vlaag van korrupsie in Suid-Afrika aan te spreek.
Oostelike Sinode is reeds vir jare betrokke by die bediening in Swaziland. Arnau van Wyngaard gee vir ons 'n kykie in die wêreld anderkant die grenspos by Oshoek.
RETURN SOUTH AFRICA GEBEDS-INISIATIEF
Dirkie van der Spuy deel met ons hierdie inligting oor 'n aksie waaraan gemeentes kan deelneem.
Iemand het eenmaal gesê "gebed verander nie net die ander persoon nie – dit verander ook die bidder." Ons en ons land het beide nodig…
Bedryfsbestuurder Cathy Odendaal finans@sinoos.co.za
Bybel-Media se nuusbrief hou ons op datum met die nuutste publikasies. Daar is 'n klomp nuwe dagbeplanners vir 2021. (Nee, jy kan nie 2020 se ongebruikte dagbeplanner volgende jaar gebruik nie!) Lees meer oor die Uit die Beek-dagboek.